I fredags røvede en mand nærbutikken på Sallingssundvej i Aalborg øst. Gerningsmanden truede indehaveren af forretningen med en pistol til at udlevere kassebeholdningen. Politiet beder nu offentligheden om hjælp til at finde gerningsmanden. Politiet vil specielt gerne i kontakt med to unge mænd, der handlede i nærbutikken umiddelbart inden røveriet. De er ca. 25 år. Gerningsmanden beskrives som: Ca. 20-30 år, 170-180 cm høj, spinkel af bygning, iført lyst blålig tørklæde der dækkede ansigtet samt en grå hættetrøje med lynlås med grå tekst over brystet. Blå cowboybukser, der sad midt på bagdelen. Hvide kondisko med farvede stafferinger. Han medbragte en pistol i bukselinningen. Efter røveriet forsvandt gerningsmanden ud imod parkeringspladsen. Nordjyllands Politi kan kontaktes på tlf. 114.
Politiet beder nu om hjælp til at finde denne mand, der i fredags begik røveri i Aalborg øst.